Na temelju članka 32. Statuta Grada Skradina („Službeni vjesnik Šibensko-kninske županije“, broj 10/09, 5/13 i 3/18), a u svezi članka 147. Općeg poreznog zakona („Narodne novine“, broj 115/16, 106/18, 121/19, 32/20 i 40/20), Gradsko vijeće Grada Skradina, na 25. sjednici od 15. prosinca 2020. godine, donosi

**ODLUKU**

**o otpisu dospjelih a nenaplativih potraživanja**

**komunalne naknade**

**Članak 1.**

Ovom Odlukom otpisuju se dospjela, a nenaplativa potraživanja utvrđena rješenjem o ovrsi od 22. 05. 2018.g. za eksploatacijsko polje tehničko-građevnog kamena „Velika kremenica“ na adresi Cicvare bb, obveznika „Konstruktor-inženjering“ d.d. Split- u stečaju, Svačićeva 4 , OIB:81356391287, s obzirom da u roku od 60 dana od dana objave rješenja o otvaranju stečajnog postupka nije podnesena prijava o tražbini vjerovnika Grada Skradina,

s danom 31. 07. 2017. godine kako slijedi:

- komunalna naknada u ukupnom iznosu od 364.320,00 kuna.

Sastavni dio ove Odluke je analitički pregled potraživanja, koja se predlažu za otpis.

**Članak 2.**

Otpis potraživanja komunalne naknade iz prethodnog članka ove Odluke izvršit će Služba za proračun i financije Grada Skradina nakon stupanja na snagu ove Odluke.

**Članak 3.**

Ova Odluka stupa na snagu danom prvog dana od dana objave u „Službenom vjesniku Šibensko-kninske županije“.

KLASA:363-03/20-01/9

UR.BROJ:2182/03-02-20-1

Skradin, 15. prosinca 2020.g.

**GRADSKO VIJEĆE**

**GRADA SKRADINA**

**POTPREDSJEDNIK**

**Tonći Petrović, v.r.**